The Daily Populous Thursday December 26th, 2024 evening edition
Authored by www-index-hr.translate.goog and submitted by -KOmentator-

PRIJE 13 godina, u prosincu 2011. godine, potaknut popisom skromnih božićnih želja djece iz doma EMAUS iz zagrebačkog Dupca, Index je pokrenuo akciju prikupljanja božićnih poklona za djecu, a nakon toga i za djedove i bake u domovima za starije.

Od tada do danas čitatelji Indexa ispunili su više od 40 tisuća želja koje inače ne bi bile ispunjene. Ove godine ste u kratkom roku ispunili 5105 želja i mnogima omogućili sretniji Božić. Zabilježili smo trenutke sreće štićenika domova u Nazorovoj dok su otvarali poklone koje ste im vi omogućili.

Pri samom dolasku u dječji dom u Nazorovoj u Zagrebu nekoliko mališana utrčalo nam je u zagrljaj.

Djeca su nas dočekala obučena u crvene, roza i zelene haljinice, odnosno malena odijela.

S očima punim znatiželje i sa širokim osmijehom na licu, odmah su se uhvatila otvaranja poklona.

Najmlađi su nas osvojili svojom razigranošću, a među brojnim poklonima koje su dobili pažnju je ukrao jedan plišani rak (na baterije koji svijetli) kojeg su djeca znatiželjno promatrala.

U jednom trenutku zapjevali su i Zvončiće. Igračke u obliku kuhinje, alat, gitara, loptice, Minnie Mouse... i brojni slatkiši oduševili su djecu.

Oni malo stariji mališani podijelili su s nama svoje dojmove. "Dobila sam sliku. Sviđa mi se i sretna sam", rekla nam je jedna djevojčica. "Karte, majicu, hlače i kapu sam dobio. Karte su mi najdraže", priča nam dječak.

I na kraju, dragi čitatelji, hvala vam što ni ove godine nijedna želja nije ostala neispunjena. Ispunjavanjem jedne želje možda niste promijenili svijet, ali njima ste na Božić uljepšali njihov svijet. Vi ste zaslužni za radost i osmijeh na 5105 lica.

alwaysfatigued8787 on December 26th, 2024 at 11:19 UTC »

Is this why my Christmas wishes never come true? I need to move to Croatia?